CELEX: 62019TN0585
Language: mt
Date: 2019-08-23 00:00:00
Title: Kawża T-585/19: Rikors ippreżentat fit-23 ta’ Awwissu 2019 – EJ vs BEI

28.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 363/22
            
         
      Rikors ippreżentat fit-23 ta’ Awwissu 2019 – EJ vs BEI
      (Kawża T-585/19)
      (2019/C 363/30)
      Lingwa tal-kawża: il-Franċiż
      
         Partijiet
      
      
         Rikorrenti: EJ (rappreżentanti: L. Levi u A. Blot, avukati)
      
         Konvenut: Bank Ewropew tal-Investimenti
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat u konsegwentement:
               
            
                  —
               
               
                  tannulla d-deċiżjoni tas-16 ta’ Frar 2018 li tillimita għal tmintax il-xahar il-benefiċċju retroattiv għat-teħid tar-responsabbiltà għall-ispejjeż ta’ trasport sostnuti minħabba l-marda gravi ta’ bint ir-rikorrenti, u d-deċiżjoni tat-23 ta’ Marzu 2018 li tillimita għal ħames snin l-allowance retroattiv doppja għal wild dipendenti;
               
            
                  —
               
               
                  sa fejn ikun meħtieġ, tannulla d-deċiżjoni tal-14 ta’ Mejju 2019 li tikkonferma dawn id-deċiżjonijiet;
               
            
                  —
               
               
                  tikkumpensa d-danni materjali u morali sostnuti minħabba dan;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha r-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 2.2.3 tad-dispożizzjonijiet amministrattivi u tal-Artikolu 1 tat-tariffa ta’ ħlas lura tal-assigurazzjoni tal-mard u fuq żball manifest ta’ evalwazzjoni.
               
            
                  2.
               
               
                  It-tieni motiv ibbażat fuq ksur tad-dmir ta’ premura u tal-prinċipju ta’ amministrazzjoni tajba.
                  Ir-rikorrenti titlob ukoll li l-konvenut jiġi kkundannat iħallas l-allowance doppja għal wild dipendenti għall-perijodu mill-1 ta’ Settembru 2007 sal-31 ta’ Mejju 2012 u l-ispejjeż ta’ trasport sostnuti minħabba l-marda gravi ta’ bintha mill-1 ta’ Settembru 2007 sat-18 ta’ Frar 2018, fejn is-sommom dovuti għandhom jiżdiedu b’interessi moratorji stabbiliti fuq il-livell tar-rata tal-Bank Ċentrali Ewropew miżjuda b’żewġ punti. Fl-aħħar nett, ir-rikorrenti titlob kumpens għad-dannu morali li hija sofriet, stmat għal EUR 2000.